Marcel Desailly

**Marcel David Desailly** (; lahir Odenke Abbey, 7 September 1968) merupakan seorang bekas pemain bola sepak Perancis yang bermain di posisi pertahanan. Beliau sebahagian daripada pasukan kebangsaan Perancis yang menjuarai Piala Dunia 1998 dan Euro 2000. Di peringkat kelab, beliau berjaya meraih dua kejuaraan Liga Juara-Juara Eropah ketika bersama Marseille dan Milan selain beliau turut merupakan bekas pemain Nantes, Chelsea dan lain-lain.

## Kerjaya kelab
Marcel Desailly dilahirkan sebagai Odenke Abbey pada 7 September 1968 di Accra, Ghana. Ibu bapa beliau merupakan orang asal Ghana. Beliau menukarkan namanya apabila ibunya berkahwin dengan ketua Konsulat Perancis di Accra. Keluarganya berpindah ke Perancis semasa Desailly berumur empat tahun. Apabila saudaranya, Seth Adonkor memulakan kariernya, Desailly memulakan kerjayanya di FC Nantes. Di sana, sebahagian daripada program remaja FC Nantes, beliau bermain bersama seorang pemain muda, Didier Deschamps yang merupakan seorang pemain mantap di bahagian pertahanan sebelum mereka berdua menjadi satu sahabat akrab. Desailly mula menjadi seorang pemain profesional pada 1986, dua tahun selepas saudaranya maut dalam satu kemalangan kereta. Pada tahun 1992, beliau berpindah ke Olympique de Marseille, di mana beliau berjumpa semula rakan baiknya, Deschamps. Di sana, beliau merangkul kejuaraan Liga Juara-Juara Eropah pada tahun berikutnya. Pada tahun 1994, apabila beraksi untuk A.C. Milan, beliau sekali lagi merangkul trofi Liga Juara-Juara dan menjadi pemain pertama meraih kejuaraan itu buat dua musim berturut-turut dengan mewakili dua kelab berbeza. Di Milan, beliau memenangi dua kejuaraan liga Itali pada tahun 1994 dan 1996. 

Desailly kemudian berpindah ke kelab Inggeris, Chelsea pada 1998 dengan harga 4.6 juta euro. Beliau dijadikan sebagai kapten pasukan dan bermain di posisi pertahanan atau sweeper sehingga penghujung musim 2003–04. Sepanjang enam musim di Chelsea, Desailly merangkul satu kejuaraan utama iaitu Piala FA pada tahun 2000.

Desailly direbut kelab Qatar, Al-Gharafa pada tahun 2004. Beliau telah dilantik sebagai kapten kelab di bawah jurulatih Perancis, Bruno Metsu. Di sana, beliau meraih kejuaraan Liga Qatar pada 2005. Beliau kemudian sertai kelab Qatar S.C. sebelum beliau melakukan persaraan rasmi daripada bola sepak selepas membantu kelab itu menamatkan musim di tempat kedua liga.

## Kerjaya antarabangsa
Desailly telah sering berkata bahawa dirinya betul-betul berasa Perancis dan tidak mahu bermain untuk negara selain daripada Perancis. Pendirian ini dinyatakan sendiri oleh Desailly dalam autobiografinya yang diterbitkan pada 2002. Beliau membuat debut antarabangsa untuk pasukan kebangsaan Perancis pada tahun 1993 tetapi tidak menjadi pilihan pertama di barisan pertahanan sehinggalah tahun 1996.

Beliau sebahagian daripada pasukan kegemilangan Perancis yang menjulang trofi Piala Dunia 1998 walaupun beliau dibuang padang pada perlawanan akhir. Seperti rakan-rakan sepasukan lain, beliau dianugerahkan *Chevalier* (Kesateria) Légion d'honneur pada tahun 1998.

Dua tahun kemudian, Perancis meneruskan era kegemilangannya dengan meraih kejuaraan Euro 2000. Selepas kejohanan itu, Desailly mengetuai pasukan kebangsaan selepas persaraan Didier Deschamps. Pada tahun 2001, beliau mengetuai Perancis untuk meraih Piala Konfederasi 2001.

Pada April 2003, Desailly mengejutkan rekod penampilan terbanyak buat pasukan kebangsaan Perancis apabila membuat 116 penampilan selepas kejohanan Euro 2004. Walau bagaimanapun, rekod itu dikejutkan oleh Lilian Thuram ketika beraksi di Piala Dunia 2006.

### Statistik

### Gol antarabangsa

### Kelab

## Penghargaan

### Kelab
;Marseille
*Liga Juara-Juara UEFA: 1992–93

;Milan
*Serie A (2): 1993–94,1995–96
*Liga Juara-Juara UEFA: 1993–94
*Supercoppa Italiana (1): 1994
*Piala Super UEFA (1): 1994

;Chelsea
*Piala Super UEFA: 1998
*Piala FA Inggeris: 1999–2000
*Perisai Komuniti FA: 2000

### Antarabangsa
;Perancis
*Piala Dunia FIFA: 1998
*Kejohanan Bola Sepak Eropah: 2000
*Piala Konfederasi FIFA (2): 2001, 2003

### Individu
*Overseas Team of the Decade – (1992/93 – 2001/02)
*Pasukan Kejohanan UEFA Euro 1996
*FIFA XI: 1996
*Pasukan Kejohanan Piala Dunia 1998
*Pasukan Kejohanan UEFA Euro 2000
*FIFA 100: 2004
*Trophée d'honneur UNFP: 2005
*A.C. Milan Hall of Fame

## Catatan

## Pautan luar

*
*Marcel Desailly – UEFA competition record
*Premier League profile
*
*Chelsea legend profile
*Chelsea profile (archived)